als_Latn dik_Latn sag_Latn
Kryeparlamentari i Republikës së Maqedonisë sot realizoi takim me nënkryetarët e BDI-së, njëherit edhe kryetarë të komunave të Gostivarit, Tetovës dhe Çairit. Nënkryetarët e BDI-së, gjegjësisht kryetarët e komunave shfrytëzuan rastin që t’ia urojnë postin e ri Xhaferit dhe njëkohësisht shprehën kënaqësinë e tyre për gatishmërinë e kryeparlamentarit për arritje të marrëveshjes dhe zgjidhje të shpejtë të situatës stagnuese në pushtetin lokal. Gjithashtu, Bejta, Arifi dhe Mexhiti theksuan se me tejkalimin e krizës tashmë komunat janë të gatshme për mbajtjen e zgjedhjeve të lira dhe demokratike. Kryeparlamentari falenderoi Bejta, Arifi dhe Mexhiti për vizitën e tyre duke shprehur kënaqësi për të vazhduar bashkëpunimin e ndërsjelltë në mes pushtetit lokal dhe qëndror.
als_Latn